**ΟΔΗΓΙΕΣ**

1. Οι αιτήσεις συμμετοχής στην κλήρωση κατατίθενται από **2/9/24 μέχρι 6/9/24 στις 14:00** ηλεκτρονικά στην διεύθυνση του ηλεκτρονικού ταχυδρομείου mail@dim-peir-patras.ach.sch.gr με επισυναπτόμενα όλα τα απαραίτητα δικαιολογητικά. Προκειμένου να θεωρηθεί έγκυρη η συμμετοχή στην κλήρωση, θα πρέπει να αποσταλούν υπεύθυνες δηλώσεις **και των δυο γονέων/κηδεμόνων μέσω gov.gr**.

Οι γονείς και/ή κηδεμόνες των ενδιαφερομένων μαθητών/τριών δικαιούνται να καταθέσουν αίτηση σε ένα μόνο Πειραματικό Σχολείο.

1. Η κλήρωση διενεργείται στο οικείο Πειραματικό Σχολείο, σε περίπτωση κατάθεσης περισσότερων από 2 αιτήσεων, με ευθύνη του ΕΠΕΣ και των οργάνων διοίκησης του σχολείου από τριμελή επιτροπή κλήρωσης που ορίζεται από το ΕΠΕΣ και τα όργανα διοίκησης του σχολείου. Στην κλήρωση δύναται να παρασταθούν εκπρόσωποι του συλλόγου γονέων/κηδεμόνων του σχολείου. Έργο της αρμόδιας επιτροπής κλήρωσης είναι η διεξαγωγή της κλήρωσης καθώς και η σύνταξη του σχετικού πρακτικού διενέργειας, συνοδευόμενο από συνημμένο πίνακα κατάταξης, όπως προκύπτει από την διαδικασία, το οποίο υποβάλλει στο ΕΠΕΣ, με το πέρας της διαδικασίας.
2. Η κλήρωση ολοκληρώνεται όταν εξαχθούν όλοι οι κλήροι από την κληρωτίδα και καταρτίζεται πίνακας με τη σειρά εξαγωγής και τους κωδικούς.
3. Το ΕΠ.Ε.Σ. επικυρώνει το αποτέλεσμα και γνωστοποιεί με σχετική ανακοίνωση στην ιστοσελίδα του και τον πίνακα ανακοινώσεων του σχολείου:

α) πίνακα με σειρά κατάταξης των εισακτέων μαθητών/τριών κατά απόλυτη σειρά κλήρωσης για το κάθε φύλο με αναφορά στον κωδικό της αίτησής τους και

β) πίνακα με σειρά κατάταξης των επιλαχόντων/ουσών μαθητών/τριών κατά απόλυτη σειρά κλήρωσης για το κάθε φύλο με αναφορά στον αριθμό της αίτησής τους

**Γενικές διατάξεις**

1. Οι γονείς/κηδεμόνες των επιτυχόντων μαθητών της Β΄ και ΣΤ΄ τάξης σε Π.Σ. και ΠΕΙ.Σ. οφείλουν να δηλώσουν ότι δέχονται ή αρνούνται τη σχετική θέση στο Π.Σ. ή ΠΕΙ.Σ. με υπεύθυνη δήλωσή τους μέσα σε πέντε (5) εργάσιμες ημέρες από την ημέρα διεξαγωγής της κλήρωσης και δημοσιοποίησης των αποτελεσμάτων. Σε περίπτωση που παρέλθει η παραπάνω προθεσμία χωρίς να κατατεθεί σχετική υπεύθυνη δήλωση από τους γονείς/κηδεμόνες μαθητή/τριας τότε αυτή θεωρείται ότι είναι αρνητική και η θέση θεωρείται κενή.

Σε περίπτωση που κατατεθούν παραπάνω από 2 αιτήσεις για καθεμία από τις προσφερόμενες θέσεις, η κλήρωση θα διενεργηθεί **την Δευτέρα 9/9/2024** και ώρα 10.00 π.μ. στο χώρο του Σχολείου.